ml en ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml en ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en cs da en cs en ml ml ml ml ml ml ml ml ml en en
പാവം പയ്യന്‍ ...: November 2010
skip to main | skip to sidebar
ജീവിതം ഒരു യാത്രയാണ് .. വഴിയില്‍ ഞാന്‍ കണ്ടതും കേട്ടതും അനുഭവിച്ചതും !!!
പെരിയാറിന്‍റെ തീരത്തുള്ള ഒരു കുടിയേറ്റ ഗ്രാമം..
എഴുപതു എഴുപത്തഞ്ചു കലഘട്ടത്തില്‍ കാട് വെട്ടിത്തെളിച്ച്
കൃഷി ചെയ്തു തുടങ്ങിയ ഒരു കുട്ടം ആളുകള്‍ ആണ് അവിടുള്ളത് ...
പെരിയാറിന്‍റെ മറു കരയില്‍ വനം ആണ് ..
വനത്തിന്‍റെ മറ്റേ അതിര്‍ത്തി തമിഴ്നാട് ആണ് എന്ന കേട്ട്കേഴ്വി ഇയിടെ വികിമാപിയ, ഗൂഗിള്‍ മാപ്സ് തുടങ്ങിയ ടെക്നോളജി ഉപയോഗിച്ച്
ബാലരമയിലെ ശിക്കാരി ശംഭു തുടങ്ങിയ സാഹസിക കഥകള്‍ വായിച്ചു ആവേശം കയറി "കാട് ഒന്ന് മുറിച്ചു കടന്നു തമിഴ്നാട്ടില്‍ പോയാലോ" എന്നാലോചിച്ചെങ്കിലും, "കാട്ടില്‍ ഉറങ്ങി കിടക്കുന്ന കടുവക്കോ പുലിക്കോ എന്തിനാ വെറുതെ പണി കൊടുക്കുന്നത്" എന്ന ലോജിക് കാരണം ആ ചിന്ത മുളയിലേ നുള്ളി ...
വനമായത് കൊണ്ട് കടുവയും പുലിയും കാണും എന്നുള്ളത് ഒരു വിശ്വാസം ആണ് ...
കാട്ടിലെ കള്ളവാറ്റുകാരെ പേടിപ്പിച്ചു കാശ് കൊടുക്കാതെ,
ചാരായം അടിച്ചു പാമ്പായി നാട്ടിലിറങ്ങുന്ന കാട്ടാനകുട്ടങ്ങള്‍, മാനിന്‍റെ വകയിലെ ഒരു സ്വന്തക്കാരനായ "മ്ലാവ്", നമ്മള്‍ നടുന്ന കപ്പ അടിച്ചു മാറ്റാന്‍ വരുന്ന കാട്ടുപന്നി എന്നി ജീവികളെ അല്ലാതെ കടുവയെയോ പുലിയെയോ നാളിതു വരെ ആരും കണ്ടിട്ടില്ല ...
രാത്രി കൃത്യം രണ്ടു മണിക്ക് അലാറം വച്ച് എഴുനേറ്റു പടക്കം പൊട്ടിച്ചാണ് കാട്ടുപന്നിയെ പേടിപ്പിക്കാറുണ്ടായിരുന്നത് ...
രണ്ടു മണിക്ക് ലഞ്ച് കഴിക്കാന്‍ നാട്ടിലേക്കു ഇറങ്ങാന്‍ ഒരുങ്ങുന്ന കാട്ടുപന്നി
പടക്കത്തിന്റെ ഒച്ച കേട്ട്, "ഇവന്‍മാരുടെ കയ്യില്‍ തോക്ക് ഉണ്ടെന്നു തോന്നുന്നു..വെറുതെ പോയി വെടി കൊള്ളണ്ട" എന്ന് വിചാരിച്ചു നാട്ടിലെക്കിറങ്ങാന്‍ ഉള്ള ആ പരുപാടി ക്യാന്‍സല്‍ ചെയ്തു തിരിച്ചു പോവുകയും നമ്മളുടെ കപ്പ രക്ഷപെടുകയും ചെയ്യും. അതാണ് അതിന്‍റെ ഗുട്ടന്‍സ് ..
മിക്കവാറും എല്ലാവരും തന്നെ കൃഷി ചെയ്താണ് ജീവിക്കുന്നത് ...അല്പം ധൈര്യം കൂടുതലുള്ളവര്‍ ഒരു കള്ള തോക്ക് സങ്കടിപ്പിച്ചു മ്ലാവ്, മുയല്‍ തുടങ്ങിയ ജീവികളെ കൊന്നു നാട്ടില്‍ കള്ള ഇറച്ചി വിറ്റും, പെരിയാറില്‍ നജ്ജ് കലക്കി മീന്‍ പിടിച്ചും ജീവിച്ചിരുന്നു ...
ഇങ്ങനെ ഒരു സത്യന്‍ ‍ അന്തിക്കാട് സിനിമയിലെ പോലെ ശാന്ത സുന്ദരമായി കഴിയുന്ന സമയത്താണ് ആ ഞെട്ടിപ്പിക്ക്ന്ന വാര്‍ത്ത ഞങ്ങള്‍ കേട്ടത് ."എന്‍റെ ഒരു സുഹൃത്തിന്റെ അച്ഛന്‍ വെട്ടേറ്റു മരിച്ചു..."
അന്ന് പറഞ്ഞു കേട്ട കഥ ഇങ്ങനെ ആണ്.. ഏകദേശം പത്തു ഇരുപതു കൊല്ലം പഴക്കമുള്ള സംഭവം ആയാത്കൊണ്ട് കഥയില്‍ എത്ര മാത്രം സത്യം ഉണ്ടെന്നതും, കഥപാത്രങ്ങളും ഒന്നും പ്രസക്തമല്ല . ..
അന്ന് നമ്മളുടെ സുഹൃത്തിന്റെ അച്ഛന്‍ കള്ള ഇറച്ചി വാങ്ങാന്‍ പോയി.... ഇറച്ചിക്കുള്ള വിലയില്‍ "ഒരു രൂപ" കുറവ് മാത്രമേ അയാള്‍ ഇറച്ചിക്ക് കൊടുത്തുള്ളൂ ...
"കയ്യില്‍ കാശ് ഇല്ല" എന്ന് സമ്മതിക്കാന്‍ അയാളുടെ അഭിമാനം അനുവദിച്ചില്ല ..
"ഇയാള്‍ വളര്‍ത്തിയ മ്ലാവ് ഒന്നും അല്ലല്ലോ .. ഒരു രൂപ കുറച്ചു മതി .. അധികം കളിച്ചാല്‍ ഞാന്‍ ഫോറസ്റ്റ് പോലീസിനു ഒറ്റു കൊടുക്കും... "
ഇങ്ങനെ ഒന്നും രണ്ടും പറഞ്ഞു തുടങ്ങിയ തര്‍ക്കം മുത്ത്‌ മുത്ത്‌ ..ഇറച്ചി വില്പനക്കാരന്‍ കയ്യിലിരുന്ന വാക്കത്തി കൊണ്ട് ഒരു ചാമ്പ് .. വെട്ടു കൊണ്ടയാള്‍ ആശുപത്രിയിലേക്കുള്ള വഴിയേ മരിച്ചു."
എന്താണ് ഈ കൊലപ്തകത്തിന്‍റെ മൂല കാരണം (root cause)
എന്ന് ചോദിച്ചാല്‍ "ഒരു രൂപ .. രൂപ ഇല്ലെന്നു ഇല്ലെന്നു സമ്മതിക്കാന്‍ അനുവദിക്കാത്ത അഭിമാനം അതോ ദുരഭിമാനമോ "..
ഇതിനെകുറിച്ച് എന്‍റെ സുഹൃത്ത്‌ പറഞ്ഞതു ‍ഇങ്ങനെ ആണ്
"ചില സമയങ്ങളില്‍ ഒരു ജീവനേക്കാള്‍ വിലയുള്ളത് ഒരു രൂപക്കാണ് .."
ഈ സംഭവുമായി നേരിട്ടു ഒരു സാമ്യവും ഇല്ലെങ്കിലും
ഇന്ത്യയില്‍ അത്മഹത്യ ചെയ്യുന്ന കൃഷിക്കാര്‍ പറയുന്നതും ഇങ്ങനെ ഒക്കെ തന്നെ ആയിരിക്കില്ലേ ..
വിക്കിപീഡിയ പറയുന്നത് ശരി ആണെങ്ങില്‍ 2008-ല്‍ മാത്രം
ഇന്ത്യയില്‍ "16196 " കൃഷിക്കാര്‍ ആത്മഹത്യ ചെയ്തു ...
മരിക്കുന്നതിനു മുമ്പ് അവര്‍ പറഞ്ഞത് മിക്കവാറും ഇങ്ങനെ ആയിരിക്കും .
"സുഹൃത്തേ കാശ് ആണ് .. അഭിമാനമാണ് ..എല്ലാത്തിലും വലുത്.. ചില സമയങ്ങളില്‍ ജീവനേക്കാള്‍ ..."
ചെന്നൈയിലെ എന്‍റെ വീട് വൃത്തിയില്ലായ്മയുടെ കാര്യത്തില്‍ മറ്റു പല വീടിന്‍റെ അത്ര വരില്ലായിരുന്നെകിലും വൃത്തിയില്ലായ്മയുടെ പേരില്‍ ഒരു മത്സരം ഉണ്ടായാല്‍ തരക്കേടില്ലാത്ത ഒരു പ്രകടനം കാഴ്ച വയ്ക്കുമായിരുന്നു .
വീട്ടില്‍ പ്രായവും പക്വതയും ഉള്ള ദീപു , ടോജോ , സുജയ് എന്നിവര്‍ വന്നു വൃത്തിയില്ലായ്മയെ പറ്റി പറയുമ്പോള്‍ മാത്രമാണ് ഞാന്‍ അത് ശ്രദ്ധിക്കാറുള്ളൂ.. അപ്പോള്‍ ഞാന്‍ വീട് വൃത്തി ആക്കും ..
കുറച്ചു നാളുകള്‍ക്കു ശേഷം അവര്‍ വീണ്ടും വരുമ്പോള്‍ പഴയ കമന്റ്‌ പിന്നെയും പറയുന്നത് കേട്ടു ഞാന്‍ അത്ഭുതപെട്ടു .. എപ്പോളും ആ വീട്ടില്‍ ഉള്ള എനിക്ക് എന്ത് കൊണ്ടാണ് ഈ വൃത്തികേടുകള്‍ കാണാന്‍ പറ്റാത്തത് ?
ഓണ്‍ സൈറ്റ് ( onsite) പോയി തിരിച്ചു വരുന്ന സുഹൃത്തുക്കള്‍ക്ക് കുറച്ചു നാളത്തെക്ക് ഇന്ത്യയില്‍ മുഴുവന്‍ പ്രശ്നങ്ങള്‍ ആണ് ... റോഡ്‌ ശരി അല്ല .. ട്രാഫിക്‌ ശരി അല്ല ... ആരും ട്രാഫിക്‌ റുളുകള്‍ (traffic rules ) പാലിക്കുന്നില്ല . ഇന്ത്യയില്‍ വര്‍ക്കിംഗ്‌ കള്‍ചര്‍ (working culture) ശരി അല്ല .. പോലിസ് ശരി അല്ല .. ചുവപ്പ് സിഗ്നല്‍ മുമ്പില്‍ നിര്‍ത്തിയിട്ടിരിക്കുന്ന വാഹനങ്ങള്‍
എല്ലാം വെറുതെ ഹോണ്‍ അടിക്കുന്നു.. സിഗ്നല്‍ ആണെന്നും പോകാന്‍ കഴിയില്ലെന്നും എല്ലാവര്ക്കും അറിയാം ..
ഞാന്‍ പിന്നെയും അത്ഭുതപെട്ടു .. അവരെക്കാള്‍ കൂടുതല്‍ കാലം അവിടെ താമസിച്ച ഞാന്‍ എന്ത് കൊണ്ട് ഇത് ശ്രദ്ധിച്ചില്ല .. അതിനെ പറ്റി സംസാരിച്ചില്ല ??
കുറച്ചു നാളുകള്‍ക്കു ശേഷം ഞാന്‍ പിന്നെയും അത്ഭുതപെട്ടു .. പഴയ ഓണ്‍ സൈറ്റ് സുഹൃത്തുക്കള്‍ ഇപ്പോള്‍ ഇന്ത്യയുടെ അവസ്ഥയെ പറ്റി ഒന്നും സംസാരിക്കാറില്ല.. ചുവപ്പ് സിഗ്നലിനു മുന്‍പില്‍ ‍ അവരും എന്നെ പോലെ ഹോണ്‍ അടിച്ചു രസിക്കുന്നു ...
എന്‍റെ അത്ഭുതപെടലുകള്‍ക്ക് കാരണം തേടി പണ്ട് മോഹന്‍ലാല്‍ മണിച്ചിത്രതാഴ് സിനിമയില്‍ പറഞ്ഞ പോലെ " ഇത് വരെ ഒരു മനോരോഗ വിധക്തനും സഞ്ചരിക്കാത്ത വഴികളുടെ ഒരു ഭ്രാന്തനെ പോലെ സഞ്ചരിച്ചു " ഗുഗിളിന്റെ (google) സഹായം കൊണ്ട് ഞാന്‍ കണ്ടതു പിടിച്ച ഉത്തരമാണ് "ഹാബിറ്റുവെഷന്‍ "
അതിനെ പറ്റി വിക്കിപീഡിയ (Wikipedia) പറയുന്നത് ഇങ്ങനെ ആണ് .
" Habituation, a form of non-associative learning, is the psychological process in humans and other organisms in which there is a decrease in psychological and behavioral response to a stimulus after repeated exposure to that stimulus over a duration of time . "
ദിവസവും കണ്ടു കണ്ടു കണ്ടു ചില കാര്യങ്ങള്‍ നമ്മള്‍ കാണാതെ പോകുന്നു ... ശ്രദ്ധിക്കാതെ പോകുന്നു ... ഇത് കാരണം വീട്ടിലും ഓഫീസിലും നാട്ടിലും ഉള്ള പല പ്രശ്നങ്ങളും നമ്മള്‍ കാണാതെ പോകാറില്ലേ ...അവഗണിക്കാരില്ലേ ..
ദീപു , ടോജോ , സുജയ് എന്നിവരെ പോലെ പക്വത ഉള്ളവര്‍ നമ്മുക്ക് ചുറ്റും ഉണ്ടെകില്‍ നമ്മള്‍ കാണാന്‍ വിട്ടു പോയ കാര്യങ്ങള്‍ കാണാം .. തിരുത്താം ..
ഞാന്‍ മനസ്സില്‍ ഇങ്ങനെ പറയുന്നു .....
" കൊള്ളാം. .. ഹാബിറ്റുവെഷന്‍ .. വീട് വൃത്തിയാക്കാതിരിക്കാനും സിഗ്നലില്‍ ഹോണ്‍ അടിക്കാനും ഒരു കാരണം കിട്ടിയല്ലോ ."
കാരണം ഞാനും ഒരു ഇന്ത്യക്കാരന്‍ ആണല്ലോ !!!
ബെസ്റ്റ് എനെര്ജൈസര്‍ ( best energizer)
(best energizer) അവാര്‍ഡ്‌ നിങ്ങള്‍ക്കാണ് "
ഡയറക്ടര്‍ വന്നു ഇക്കാര്യം പറഞ്ഞപ്പോള്‍ എനിക്ക് ചിരി വന്നു ..
എനിക്ക് അവാര്‍ഡ്‌ കിട്ടാന്‍ കാരണം ഞാന്‍
തമാശക്ക് അയച്ച ഒരു ഗ്രൂപ്പ്‌ മെയില്‍ ആണെന്ന്
എനിക്കും, മെയില്‍ കിട്ടി എനിക്ക് വോട്ട്
മഴയുള്ള ഒരു വൈകുന്നേരം മഴ ആസ്വദിച്ച്
കൊണ്ട് ഒരു ചൂട് ചായ കുടിക്കുന്നതു
പോലെ ജീവിതം റിലാക്സ് (relax) ചെയ്തു
പിടിക്കാന്‍ ഉള്ളതു അല്ല എന്നുള്ളതും
ആയിരുന്നു എന്‍റെ ഫിലോസഫി(philosophy) . .
(ഏറ്റവും വലിയ ജീവി ആനയയതുകൊണ്ട്,
അതിനെ പിടിക്കുക എന്ന് പറഞ്ഞാല്‍ "
ഏറ്റവും വലിയ പണി ചെയ്യുക " )
എന്‍റെ പല സുഹൃത്തുക്കളും "മടിയന്‍" എന്ന്
പറഞ്ഞു എന്റെ ഫിലോസഫി യെയും
ഞാന്‍ ചിരുച്ചു തള്ളുകയാണ് പതിവ് ..
അവാര്‍ഡ്‌ കിട്ടിയ സ്ഥിതിക്ക് കുറച്ചു
പക്ഷെ എങ്ങനെ എനെര്‍ജെടിക് ആവും ...
ചിലര്‍ ജന്മനാ എനെര്‍ജെടിക് ആണ് ..
കുട്ടികളെ ശ്രദ്ധിച്ചാലറിയാം .. ചില കുട്ടികള്‍
ചിരിച്ചു കളിച്ചു അകെ ബഹളമാണ് ..
മറ്റു ചിലര്‍ അല്പം ഒതുങ്ങിയ ടൈപ്പും ..
അപ്പോള്‍ ഇത് ജീനിന്റെ കളി ആണ് ....
ഇനി ഇപ്പോള്‍ ഏതായാലും ജീന്‍ മാറ്റാന്‍ പറ്റില്ല ..
അപ്പോള്‍ ആണ് ഞാന്‍ മറ്റൊരു കാര്യം
ശ്രദ്ധിച്ചത് .. നല്ല ആരോഗ്യമുള്ള ആളുകള്‍,
നല്ല വസ്ത്രം ധരിക്കുന്ന ആളുകള്‍ ..
ഈ രണ്ടു തരം ആളുകളും മറ്റു
ആളുകളേക്കാള്‍ എനെര്‍ജെടിക് ആണ് ...
യുറേക്കാ.. അപ്പോള്‍ അതാണ് കാര്യം
രണ്ടു പുതിയ ഡ്രസ്സ്‌ വാങ്ങി
കാര്യം വളരെ എളുപ്പം ...
വേറൊരു കാര്യം കൂടി അവാര്‍ഡ്‌ കിട്ടിയപ്പോള്‍
മനസിലായി .. "എന്ത് കൊണ്ടാണ് കരുണാകരന്‍
ഈ വയസു കാലത്തും രാക്ഷ്ട്രീയം കളിക്കുന്നത് എന്ന് ."
എല്ലാവരുടെയും ശ്രദ്ധാ കേന്ദ്രമാവുക ,
തുടങ്ങിയ കാര്യങ്ങള്‍ ഒരു രസമാണ് ..
കൊള്ളം .. എനിക്ക് ഇഷ്ടപ്പെട്ടു ...
Posted by Programmer at 4:29 AM 2 comments:
നമുക്ക് രണ്ടു രീതിയില്‍ സിനിമ ആസ്വദിക്കാം .
ഒന്നമാത്തത് "സിനിമ കാണുക " - സിനിമ ഒരു കലാരുപമായി
കണ്ടു ഒരു പ്രേക്ഷകനെ പോലെ സിനിമ ആസ്വദിക്കുക ..
രണ്ടാമത്തെ രീതി സിനിമയില്‍ ഇന്‍വോള്‍വ് ആയി
നടി നടന്മ്മാര്‍ക്കൊപ്പം കരഞ്ഞു , ചിരിച്ചു അവരോടൊപ്പം
ജീവിച്ചു കൊണ്ട് സിനിമ ആസ്വദിക്കുക ..
എല്ലാവരും ഇതില്‍ ഏതെങ്കിലും ഒരു രീതിയില്‍
ആയിരിക്കും സിനിമ കാണുന്നത് ...
ആദ്യത്തെ രീതിയില്‍ സിനിമ ആസ്വദിക്കുന്നതാണ്
ശരിയായ രീതി ... സംവിധായകന്‍ ബോധപൂര്‍വം
സൃഷ്ടിക്കുന്നഒരു സാഹചര്യത്തില്‍ നമ്മള്‍ എന്തിനു ജീവിക്കണം ..
പക്ഷെ വളരെ അതികം ആളുകള്‍ "സിനിമയില്‍ ജീവിച്ചു"
കൊണ്ട് സിനിമ കാണുന്നു .. ദുര്‍ബല ഹ്രദയം ഉള്ളവരാണ്
ഇങ്ങനെ സിനിമ കാണുന്നത് എന്നാണ് പൊതുവേ
പറയുന്നത് .. ആ കുട്ടത്തില്‍ പെട്ട ഒരാളാണ് ഞാനും ..
സിനിമ കണ്ടു കൃതിമമായ ഒരു സാഹചര്യത്തില്‍
ജീവിക്കേണ്ട എന്ന തീരുമാനത്തില്‍ നിന്ന് ഞാന്‍
ഒരു സിനിമ വിരോധി ആയി .. അതും രണ്ടും
മൂന്നും സിനിമ ഒരേ ദിവസം കണ്ടു
(ജീവിച്ചു ) കൊണ്ടിരുന്ന ഞാന്‍.
Posted by Programmer at 2:54 AM 1 comment:
എന്ന ചോദ്യത്തിന് ഇങ്ങനെ പറഞ്ഞാല്‍
ദൈവം ശിക്ഷിക്കുമോ എന്ന് പേടി
ഇല്ലാത്തവര്‍ "അറിയില്ല " എന്ന് പറയും
എന്നാണ് എന്റെ വിശാസം ..
എല്ലാം ഒരു വിശാസം ആണ് ..
നമ്മള്‍ എവിടെ നിന്ന് ഈ ഭുമിയില്‍ വന്നു ..
മരണത്തിനു ശേഷം എങ്ങോട്ട് പോകുന്നു ..
ഈ ഭുമി എങ്ങനെ ഉണ്ടായി എന്നിങ്ങനെ
ഉത്തരം കിട്ടാത്ത ഒരു പാട് ചോദ്യങ്ങള്‍ക്കുള്ള
ഒരു ഉത്തരം .. ദൈവം ..
ഉത്തരം കിട്ടാത്ത ഈ ചോദ്യങ്ങള്‍ക്ക്
ഉത്തരം കണ്ടു പിടിക്കാന്‍ ശ്രമിച്ചു
അമ്മ പറഞ്ഞു തന്നത് വിശ്വസിക്കുകയാണ് ...
പക്ഷെ ഒരു കാര്യം ഞാന്‍ വിശ്വസിക്കുന്നില്ല ..
ജീവിതം ഒരു നാടകമാണെന്നും ആരോ എഴുതിയ
ദൈവം പ്രോഗം ചെയ്തു വിട്ടിരിക്കുന്ന വെറും
റോബോട്ട് കളാണ് മനുഷ്യര്‍ എന്ന് ...
നമ്മളുടെ ഭാവി നിശ്ചയിച്ചു വച്ചിരിക്കുന്നതാണ്
മനുഷ്യന് ഉണ്ട്. അപ്പോള്‍ നമ്മളുടെ
നാളെത്തെ അവസ്ഥ ഇന്ന് നമ്മള്‍
അപ്പോള്‍ ജീവിതം എന്ന് പറയുന്നത്
ഭവിഷ്യത്തുകല്‍ അനുഭവിക്കലും ആണ് ..
മതം ഒരു സാമുഹ്യ വ്യവസ്ഥിയുടെ ഭാഗമാണ് ...
മനുഷ്യന്റെ ജീവിതത്തില്‍ ഒരു നല്ല മാറ്റം
ഉണ്ടാക്കുന്ന എല്ലാ മതങ്ങളും നല്ലതാണ്..
എന്റെ മതമാണ്‌ ഏറ്റവും നല്ലതെന്നും ബാക്കി
എല്ലാം തെറ്റാണെന്നും ഉള്ള വാദം ശരി അല്ല ..
മതത്തിന്റെ പേരില്‍ മനുഷ്യന്റെ സാമാന്യ
ബുദ്ധിക്കു തെറ്റ് എന്ന് തോന്നുന്ന കാര്യങ്ങള്‍
ചെയ്യുന്നതും ശരി അല്ല ..
Posted by Programmer at 12:55 AM 2 comments:
Friday, November 12, 2010
രണ്ടു വര്ഷം മുമ്പ് ഒരു വെള്ളിയാഴ്ച വൈകുന്നേരം
ഞാനും എന്റെ ഒരു സുഹൃത്തും റെഡ് വൈന്‍
ആസ്വദിച്ചു കൊണ്ട് സംസാരിച്ചിരിക്കുകയായിരുന്നു ..
"നീയാണ് ഞാന്‍ കണ്ടിട്ടുള്ളതില്‍ വച്ച് ഏറ്റവും
റെഡ് വൈന്‍ ആസ്വദിച്ച് കൊണ്ടിരുന ഞാന്‍
സുഹൃത്തിന്റെ കമന്റ്‌ കേട്ട് ഒന്ന് ഞെട്ടി .
"എന്ത്.. എനിക്കും കുബസരിക്കുമ്പോള്‍ പറഞ്ഞു
പള്ളിലച്ചനും മാത്രം അറിയുന്ന ഈ രഹസ്യം
എങ്ങനെ ഇവനറിഞ്ഞു ?" പിന്നെ നടന്ന
സംഭാഷണത്തിന്റെ ചുരുക്കം ഇതാണ് ....
അസുയ കോംമ്പറ്റെറ്റിവ്നെസ്സ് ഏവ തമ്മിലുള്ള
മറ്റുള്ളവരുടെ വളര്‍ച്ചയില്‍ നമുക്കുണ്ടാകുന്ന സങ്കടം ..
അതാണ് അസുയ .. പക്ഷെ അതില്‍ നിന്നല്ലേ
"എനിക്കും ജയിക്കണം" എന്ന കോംമ്പറ്റെറ്റിവ്നെസ്സ്
ഉണ്ടാകുന്നത്.. അപ്പോള്‍ അസുയ എന്നുള്ളത്
ഒരു മോശം കാര്യമാണോ ?
പള്ളിലച്ചന്‍ അസുയയെക്കുരിച്ചു പറഞ്ഞത്‌ ഇങ്ങനെ ആണ്
"അസുയപ്പെടുന്നത് കൊണ്ട് നഷ്ടം നമ്മക്ക് തന്നെ ആണ് .
നമ്മളുടെ മനസിന്റെ സമാധാനം നഷ്ടപ്പെടും .."
അസുയ കോംമ്പറ്റെറ്റിവ്നെസ്സ് -ന്റെ ക്രുഡു (crude)
ഫോം ആണെങ്കിലും അത് റീഫൈന്‍ ചെയതെടുത്ത
"കോംമ്പറ്റെറ്റിവ്നെസ്സ്" ആണ് നമ്മുക്ക് വെണ്ടത്...
അസുയയെ എങ്ങെനെ റീഫൈന്‍ ചെയ്യാം ...
മറ്റൊരാളുടെ വിജയത്തില്‍ നമ്മള്‍ എങ്ങനെ
പ്രതികരിക്കുന്നു എന്നതിലാണ് ഈ വ്യതാസം ..
ഒന്നാമതായി മറ്റുള്ളവരുടെ വിജയം അങ്ങികരിക്കുക ..
പിന്നെ "എന്ത് കൊണ്ട് ഞാന്‍ വിജയിച്ചില്ല " എന്നുള്ളതു
അനല്യ്സ് ചെയ്യുക ... വിജയിക്കേണ്ടത് അവശ്യമെങ്കില്‍
അതിനു വേണ്ടി പ്രവര്‍ത്തിക്കുക ..
കാരണം നമ്മള്‍ക്ക് ഏറ്റവും സന്തോഷം തരുന്നതു
പിന്നെ നമ്മളുടെ ഗുരു "ബ്രെയിന്‍ ട്രസി " പറഞ്ഞത് പോലെ
"കാണുന്ന കാറിന്റെ എല്ലാം പുറകെ ഓടുന്ന പട്ടികളെ
പോലെ ആവരുത് നമ്മള്‍ .. ആ പട്ടികള്‍ ഒരിക്കലും ഒരു
കാറിനെ പോലും പിടിക്കാന്‍ പോകുന്നില്ല ..
നമ്മള്‍ക്ക് എന്താണ് പ്രധാനപ്പെട്ടത് എന്ന് തീരുമാനിക്കുക ..
അതിനു വേണ്ടി പ്രവര്‍ത്തിക്കുക ...
അങ്ങനെ അങ്ങനെ അസുയ ഇല്ലാത്ത
കോംമ്പറ്റെറ്റിവ് ആയ ലോകം ...
അതാണ് നമ്മളുടെ സങ്കല്പം ..
Posted by Programmer at 9:18 PM No comments:
ലോകത്തില്‍ ഞാന്‍ ഏറ്റവും വിലമതിക്കുന്നത് എന്താണ് ?
എന്റെ ജീവന്‍ .. എന്റെ സന്തോഷം .. എന്റെ അനുഭവങ്ങള്‍ ..
ഈ ഭുമിയിലെ എല്ലാ ജീവജാലങ്ങള്‍ക്കും അവരുടെ
ജീവിതം ഏറ്റവും വിലപിടിച്ചതായി കരുതാനും അത്
സംരക്ഷിക്കാനും അവരുടെ സന്തോഷത്തിനു വേണ്ടി
പ്രവര്‍ത്തിക്കാനും ഉള്ള അവകാശം ഉണ്ട് ..
സ്വന്തം ജീവനോ മറ്റുള്ളവരുടെ ജീവനോ വില
കൊടുക്കാത്ത തീവ്രവാദികളെ ഞാന്‍ വെറുക്കുന്നു ..
ദൈവത്തിന്റെ പേരിലോ ആശയത്തിന്റെ പേരിലോ
മറ്റൊരാളുടെ ജീവിതം നശിപ്പിക്കാന്‍ നമുക്ക്
Posted by Programmer at 7:49 PM 1 comment:
Tuesday, November 9, 2010
കേരളത്തിലെ ഭുരിപക്ഷം ആളുകളെയും പോലെ
ഞാനും മനസ്സില്‍ ഒരു നല്ല നാളെ സ്വപ്നം കാണുന്ന
ഒരു കമ്മ്യൂണിസ്റ്റ്‌ അനുഭാവി ആയിരുന്നു.
വസന്തത്തിലെ ഇടിമുഴക്കമായി വിപ്ലവം വരുമെന്ന്
വിശ്വസിച്ചിരുന്ന ഒരു കമ്മ്യൂണിസ്റ്റ്‌ അനുഭാവി ..
വ്യക്തികളെ സമ്പത്തിന്റെ അടിസ്ഥാനത്തില്‍ തരം
തിരിച്ചു കാണാത്ത ഒരു വ്യവസ്ഥിതി..
ഇ കെ നായനാര്‍ തറ തുടയ്ക്കാന്‍ വരുന്ന
ചേച്ചിയോടും ഐ എ സ് -കാരനോടും ഒരു
പോലെ ഇടപെടുന്ന ആളായിരുന്നു .
അത് പോലെ എല്ലാവരെയും ഒരേ പോലെ
കാണാനുള്ള മനസ്ഥിതിയെ ഞാന്‍ ബഹുമാനിക്കുന്നു..
പക്ഷെ ഇത് ഒരു നല്ല സ്വഭാവം മാത്രമല്ലേ ...
ഇത് മാത്രമാണോ കമ്മ്യൂണിസം ..
കമ്മ്യൂണിസം എന്നത് ഒരു ഭരണ വ്യസസ്ഥിതി ആണ് .
ഒരു സാമ്പത്തിക വ്യവസ്ഥിതി ആണ് ..
കമ്മ്യൂണിസ്റ്റ്‌ ഭരണ വ്യവസ്ഥിതി ചൈനയിലെ പോലെ
ഒരു ഏകാതിപത്യ വ്യവസ്ഥിതി ആണ് ..
ഒരു ജനാതിപത്യ രാജ്യത്ത് ജീവിച്ചു അതിന്റെ
എല്ലാ നല്ല വശങ്ങളും അനുഭവിക്കുന്ന
ഞാന്‍ എങ്ങനെ അതിന്റെ സപ്പോര്‍ട്ട് ചെയ്യും...
ഇന്ന് ലോകത്തില്‍ ഉള്ള ഏറ്റവും നല്ല
പിന്നെ സാമ്പത്തിക വ്യവസ്ഥിതി ..
സ്ഥാപനങ്ങള്‍ .. ക്യുബയില്‍ ബാര്‍ബര്‍ ഷോപ്പ്
ഗവണ്മെന്റ് സ്ഥാപനമാണ്‌ . എല്ലാവരും
ഗവണ്മെന്റ് നു വേണ്ടി ജോലി ചെയ്യുന്നു ..
ഒരു അമേരിക്കന്‍ കമ്പനിയില്‍ വര്‍ക്ക്‌
ചെയ്യുന്ന മന്‍മോഹന്‍ സിംഗ് ന്റെ
നേരിട്ടു അനുഭവിക്കുന്ന ഞാന്‍ എങ്ങനെ
ഇന്ത്യയില്‍ ഇപ്പോള്‍ 40 കോടി പാവപെട്ടവര്‍ ഉണ്ട് ..
ഇന്‍ഫോസിസ് ചെയര്‍മാന്‍ നാരായണ മൂര്‍ത്തി പറയുന്നത്
ശരി ആണെങ്കില്‍ ഇന്ത്യയുടെ പുരോഗതിക്കു
പാവപ്പെട്ടവര്‍ ഇല്ലാതിരിക്കാന്‍ ഉള്ള ഒരേ ഒരു വഴി
മുതലാളിത്തമാണ് .. എല്ലാവര്ക്കും തുല്യ അവസരങ്ങള്‍
നല്‍കുന്ന സ്വകാര്യ സ്ഥാപങ്ങള്‍ ..
പക്ഷെ മുതലാളിത്തം കുറച്ചു കൂടെ ഹ്രദയം
ഉള്ളതായിരിക്കണം .. കാശ് ഉണ്ടാക്കാനുള്ള
ശ്രമിച്ച ഞാന്‍ ഒരു മുതലാളിത്ത ചിന്താഗതിക്കാരനായി ..
പക്ഷെ ഇപ്പോളും ഞാന്‍ നല്ലൊരു നാളെ സ്വപ്നം
കാണുന്നു ... എല്ലാവരെയും തുല്യരായി കാണുന്ന
എല്ലാവര്ക്കും തുല്യ അവസരങ്ങള്‍ ഉള്ള
ഒരു വ്യവസ്ഥിതി .. ഹ്രദയം ഉള്ള ഒരു മുതലാളിത്തം ...
Posted by Programmer at 7:43 AM 1 comment:
Friday, November 5, 2010
എന്റെ ഗ്രാമത്തില്‍ ആകെ ഉള്ള ഒരു വിദ്യഭ്യാസ സ്ഥാപനം
ആണ് നാലാം ക്ലാസ്സ്‌ വരെ ഉള്ള പള്ളികൂടം ..
ഇംഗ്ലീഷ് മീഡിയം സ്ക്കുളുകളുടെ അതിപ്രസരം കാരണം
അടച്ചു പൂട്ടല്‍ ഭിഷണി നേരിടുന്നെങ്കിലും ഇപ്പോളും
ആ സ്കൂള്‍ നമ്മളുടെ നാട്ടിലെ കുട്ടികള്‍ക്ക് അറിവിന്റെ
ആദ്യാക്ഷരങ്ങള്‍ പകര്‍ന്നു കൊടുക്കുന്നു ..
നമ്മളുടെ സ്കുളിന്റെ ഹെഡ് മാഷ് കഷണ്ടി തലയന്‍ സാറാണ് ...
വര്‍ഷങ്ങള്‍ക്കുമുമ്പ് റിസള്‍ട്ട്‌ പബ്ലിഷ് ചെയ്യന്ന ഒരു ദിവസം ..
ജയിച്ചോ എന്നറിയാനായി എല്ലാവരും ബോര്‍ഡു മുമ്പില്‍
ഹെഡ് മാഷ് ആ വഴി വന്നപ്പോള്‍ തിരക്കില്‍ പെടാതെ
മാറി നിക്കുന്ന ഒരു പയ്യനോട് ചോദിച്ചു ..
"എടാ നീ പാസ്സയോ ? "
ലിസ്റ്റില്‍ പേരില്ലാതെ ആകെ നിരാശനായ പയ്യന്‍ പറഞ്ഞത്
"മൊട്ടത്തലയാ ... പു** മോനെ എന്നെ തൊല്പിച്ചിട്ട്
വല്യ വര്‍ത്തമാനം പറയാന്‍ വന്നിരിക്കുന്നോ "
സാറിന്റെ ഒരു അവസ്ഥ !!!
മൂന്നാം ക്ലാസ്സില്‍ പഠിക്കുന്ന ഒരു പയ്യന്‍ ഇങ്ങനെ പറയുമോ
എന്നുള്ള സംശയത്തിനു മമ്മൂക്ക ദി കിംഗ്‌-ല്‍ പറഞ്ഞ
ഡയലോഗ് ആണ് മറുപടി " അക്ഷരങ്ങള്‍ അച്ചടിച്ച്‌ കൂട്ടിയ
പുസ്തക താളില്‍ നിന്നും നീ പഠിച്ച ഇന്ത്യയല്ല
അനുഭവങ്ങളുടെ ഇന്ത്യ .... "
Posted by Programmer at 7:38 AM 1 comment:
Wednesday, November 3, 2010
take it for granted !!!
സമയം 4 . 45 pm . സ്ഥലം കോതമംഗലം ബസ്‌ സ്റ്റാന്റ്
4 30 ന്റെ ബേസില്‍ ബസ്‌ പോയിക്കഴിഞ്ഞാല്‍ 6 മണിക്കുള്ള
സെന്റ്‌ മേരീസ് ‌ വരണം എന്റെ നാട്ടിലേക്ക് പോകുവാന്‍..
എന്തു ചെയ്യുമെന്ന് ആലോചിച്ച ‍ ബസ്‌ സ്റ്റാന്‍ഡില്‍
കറങ്ങി തിരിഞ്ഞു നടക്കുകയായിരുന്നു ഞാന്‍.
അപ്പോളാണ് ബസ് സ്ടന്റിന്റെ പുറകില്‍ ആള്‍ക്കൂട്ടം .
സമയം കളയാന്‍ ഒരു വഴി കണ്ടെത്തിയ സന്തോഷത്തില്‍ ഞാനും
നമ്മുടെ നാട്ടുകാരന്‍ ഒരു പയ്യനോട് ചെരുപ്പ് കുത്തുന്ന ചേട്ടന്‍ കട്ട കലിപ്പ്.
"ഇങ്ങനെ ഒക്കെ ആണോ കുട്ടികള്‍ .. എനിക്കും ഇതുപോലെ രണ്ടു കുട്ടികള്‍ ഉണ്ട്" ..
നാട്ടുകാരന്‍ പയ്യന്‍ തല കുനിച്ചു മിണ്ടാതെ നില്‍ക്കുന്നു ..
"പോട്ടെ ചേട്ടാ .. മാനസിക വളര്‍ച്ച കുറഞ്ഞ പയ്യനല്ലേ "
എന്നൊക്കെ പറഞ്ഞു നാട്ടുകാര്‍ ചേട്ടനെ സമാധാനിപ്പിക്കാന്‍
മാനസിക വളര്‍ച്ച കുറവുള്ള സ്പെഷ്യല്‍ സ്കൂളില്‍ പഠിക്കുന്ന പയ്യനാണ് അവിടെ വില്ലന്‍ ..
കുറച്ചു സമയം കഴിഞ്ഞപ്പോള്‍ പണിയൊന്നും ഇല്ലാത്ത എന്നെപോലുള്ള ചിലരോഴിച്ചു
ബാക്കി എല്ലാവരും അവരുടെ പാടിന് പോയി..
അപ്പോള്‍ ചെരുപ്പ് കുത്തുന്ന ചേട്ടന്‍ ഞങ്ങളോട് മുഴുവന്‍ കഥയും പറഞ്ഞു ..
പയ്യനും ചേട്ടനും സുഹൃത്തുകള്‍ ആയിരുന്നു...
പയ്യന്റെ അവസ്ഥയിലുള്ള സഹതാപം കാരണം ചേട്ടന്‍
മിട്ടായി വാങ്ങാന്‍ ഒരു രൂപ വച്ച് ദിവസവും
അന്ന് കയ്യില്‍ ചേഞ്ച്‌ ഇല്ലാത്തതു കൊണ്ട് ചേട്ടന്‍ പയ്യന് കാശ് കൊടുത്തില്ല
കാശ് കിട്ടാത്ത പയ്യന്‍ ചേട്ടനോട് പറഞ്ഞതു
"എടാ മൈ*** , എന്റെ കാശ് എടുക്കടാ..."
അല്ല ..എങ്ങനെ ചേട്ടന്‍ കലിപ്പ് ആവാതെ ഇരിക്കും ..
സമയം ഇപ്പോള്‍ 5 മണി .. ഇനിയും ഒരു മണിക്കൂര്‍ ഉണ്ട്
ബസ്‌ വരാന്‍.. സണ്‍‌ഡേ സ്കൂളില്‍ ബൈബിളിലെ ഉപമയുടെ
പല പോയിന്റ്‌ ഓഫ് വ്യൂ അനലൈസ് ചെയ്തു പഠിച്ച ഞാന്‍
ആ സംഭവവും അനലൈസ് ചെയ്യാന്‍ തുടങ്ങി ...
നല്ല ബുദ്ധിയുണ്ട് എന്ന് അവകാശപെടുന്ന നമ്മളും പല കാര്യത്തിലും
ആ പയ്യനെ പോലെ അല്ലെ ??.
സ്നേഹത്തിന്റെ പുറത്തു , സഹതാപത്തിന്റെ പുറത്തു
നമ്മള്‍ക്ക് ലഭിക്കുന്ന കാര്യങ്ങളെ അവകാശമായി കാണാറില്ലേ ..
അവകാശമായി കണ്ടതു തെറി വിളിക്കാറില്ലേ ..
Posted by Programmer at 8:16 AM 1 comment:
Subscribe to: Posts (Atom)
ബെസ്റ്റ് എനെര്ജൈസര്‍ ( best energizer)